Diari Oficial de la Generalitat Valenciana


Sumari del DOGV 4387, del 27-11-2002 (2002/12745)

Notificació a Begoña López Ferrer. Expedient número B1-042/2002.
----------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12770


Organisme emissor
:   Agència Valenciana del Turisme

Tipus de document
:   Anunci

Notificació a Begoña López Ferrer. Expedient número B1-042/2002. [2002/F12204]
  
Per no haver sigut possible notificar de forma personal i directa a la interessada la resolució del president executiu de l'Agència Valenciana del Turisme, de data 28 de juny de 2002, per la qual s'acorda la concessió de les beques de pràctiques professionals d'especialització de l'Agència Valenciana del Turisme publicades en el Diari Oficial de la Generalitat Valenciana número 4.238, de 29 d'abril de 2002, a la sol·licitant que s'adjunta com a annex al present escrit, i pel motiu especificat en la resolució que ve a continuació, es publica en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de novembre de 2002.- El president executiu: Roc Gregori i Aznar.
  
Amb data 28 de juny de 2002 el president executiu de l'Agència Valenciana del Turisme ha dictat la resolució següent:
  
«Resolució de 28 de juny de 2002, del president executiu de l'Agència Valenciana del Turisme, per la qual s'acorda la concessió de les beques de pràctiques professionals d'especialització de l'Agència Valenciana del Turisme publicades en el Diari Oficial de la Generalitat Valenciana número 4.238, de 29 d'abril de 2002.
  
Antecedents de fet
  
Primer. Amb diferents dates, han tingut entrada en l'Agència Valenciana del Turisme les sol·licituds referents a dos beques de pràctiques professionals d'especialització: una beca en el Servici d'Estudis i Planificació i una beca en l'Àrea de Mercats i Comunicació de l'Agència Valenciana del Turisme, emmarcades en el programa de beques i corresponents a la convocatòria 2002/Q4116, publicada en el Diari Oficial de la Generalitat Valenciana número 4.238, en data 29 d'abril de 2002.
  
Segon. Analitzades les sol·licituds presentades i emés el corresponent informe per part dels tècnics del Servici d'Estudis i Planificació i els de l'Àrea de Mercats i Comunicació d'esta agència, la documentació va ser remesa a la comissió constituïda al si d'esta, per a l'avaluació de la citada convocatòria.
  
Tercer. La Comissió Avaluadora, en virtut de l'acord segon adoptat en la sessió del dia 7 de juny de 2002, va emetre un informe desfavorable en relació a les sol·licituds que figuren referenciades en l'annex II de l'acta d'aquella sessió.
  
Igualment, i en virtut de l'acord tercer adoptat per la citada comissió en la mateixa sessió, es va emetre un informe favorable referent a diverses sol·licituds, els titulars de les quals serien convocats a la realització d'una entrevista personal, el dia 14 de juny de 2002, a fi de procedir a la selecció definitiva dels aspirants.
  
Després de la realització de les entrevistes personals constitutives de l'última fase del procés de selecció, la citada comissió, en la sessió del dia 27 de juny de 2002, i en virtut del que disposa el seu acord segon, va informar, igualment, de forma desfavorable, les sol·licituds que s'indiquen en el document que figura com a annex II de l'acta de la citada sessió.
  
Quart. Finalment, i d'acord amb el que disposa l'acord tercer de l'acta de la mateixa sessió, del dia 27 de juny de 2002, de la comissió per a l'avaluació de les sol·licituds de beques, s'informen favorablement les sol·licituds que figuren en l'annex III de l'acta de la citada sessió i que ara s'incorpora com a annex a la present proposta de resolució.
  
Igualment, i en virtut del que establix l'acord quart de l'acta de la sessió de referència, s'establix una relació de suplents per a les beques, que de la mateixa manera, figura en el citat annex III de l'acta d'aquella sessió; relació que ara s'adjunta com a annex a la present proposta de resolució.
  
Als anteriors antecedents, són d'aplicació els següents
  
Fonaments de dret
  
Primer. El que disposa el Decret 108/1992, de 6 de juliol, del Govern Valencià, pel qual es regula la concessió de beques, i el que establix l'article tercer, número 1, apartat V del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme. Així com el que disposa la convocatòria de beques, publicada en el Diari Oficial de la Generalitat Valenciana número 4.238, de 29 d'abril del 2002, i el que establix l'article únic del Decret 7/2000, de 22 de maig, del president de la Generalitat Valenciana, pel qual assigna a la Presidència i a les conselleries determinades competències.
  
Segon. El que establix la Resolució de 14 de febrer de 2002, del president executiu de l'Agència Valenciana del Turisme, per la qual s'aproven els programes d'actuació de l'Agència Valenciana del Turisme per a 2002 i es fan públics els programes de suport al sector turístic, publicada el 5 de març del 2002, Diari Oficial de la Generalitat Valenciana número 4.203.
  
Tercer. El que disposa el Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme i en especial el que disposa l'article 7, número 1, apartat a).
  
Quart. El que establix la Resolució de 19 de maig de 1999, del president executiu de l'Agència Valenciana del Turisme, per a la suplència per vacant del lloc de director de l'Àrea d'Administració.
  
Cinqué. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, els actes administratius de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.
  
Vistos els anteriors antecedents de fet i fonaments de dret, resolc la concessió de les beques a les persones que s'indiquen en l'annex a esta resolució, per l'import que s'hi s'expressa ?condicionat segons el que establix el punt tercer de la convocatòria a la provisió de crèdit adequat i suficient en els pressupostos de l'Agència Valenciana del Turisme per al 2002 i 2003- i per a les beques que així mateix i de forma succinta es descriuen, d'acord amb el corresponent expedient, quedant condicionada la concessió a l'aportació per part dels beneficiaris de la documentació i informació que se'ls poguera sol·licitar i a la presentació d'una memòria sobre esta. Així mateix, resolc el nomenament dels suplents que s'indiquen en el mencionat annex.
  
Així com, encomanar al director de l'Àrea d'Administració que procedisca a notificar a cada un dels interessats, de forma individual, el contingut de la present resolució.
  
Contra la present resolució, que posa fi a la via administrativa, alternativament podrà interposar-se, o bé recurs potestatiu de reposició davant del president executiu de l'Agència Valenciana del Turisme, en el termini d'un mes, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciós Administrativa.
  
València, 28 de juny de 2002.- El president executiu: Roc Gregori i Aznar.»
  
Annex
  
Nom i DNI Núm. expedient Condició